Kulturne razlike ne odražavaju i biološke razlike među populacijama: primjer interdisciplinarne analize populacija s istočne obale Jadrana

**Cilj** Usporediti posmrtne ostatke nađene na groblju Šopot s onima pronađenim na tradicionalnim hrvatskim srednjovjekovnim grobljima koristeći antropološku, kraniometrijsku i mitohondrijsku (mtDNA) analizu te ispitati odražavaju li kulturne razlike i biološke razlike među populacijskim skupinama.

**Postupci** Na posmrtnim ostacima sa groblja Šopot odredili smo spol, dob u trenutku smrti, patološke i traumatske promjene i usporedili ih sa kumulativnim uzorkom srednjovjekovnih ostataka s istog područja. Ostatke iz Šopota usporedili smo s onima iz Ostrovice i ostalih srednjoueropskih nalazišta uz pomoć analize glavnih komponenti na temelju osam kranijalnih mjera. 46 kostura iz Šopota usporedili smo sa srednjovjekovnim ostacima iz Ostrovice i suvremenom populacijom koristeći profiliranje mtDNA haploskupina.

**Rezultati** Populacija iz Šopota imala je iste biljege životnog stila i kvalitete života kao i kumulativni uzorak. Analiza glavnih komponenti pokazala je da je kranijalna morfologija ove populacije slična populacijama s nalazišta na istočnoj obali Jadrana (koja uključuju Ostrovicu i Šopot), što ukazuje na slične biološke osobine. mtDNA testiranje pokazalo je da se populacija iz Šopota ne razlikuje značajno u prevalenciji haploskupina ni od srednjevjekovne ni od suvremene populacije.

**Zaključak** Ovo istraživanje pokazalo je da se populacija iz Šopota ne razlikuje značajno od ostalih srednjovjekovnih populacija s ovog područja. Uz slične biljege kvalitete života, ove populacije imale su i slične biološke biljege. Velike arheološke razlike, mogu se stoga pripisati kulturnim utjecajima, koji u ovom slučaju ne odražavaju i biološke razlike.